CELEX: 32002D0651
Language: bg
Date: 2002-07-22 00:00:00
Title: Решение на Съвета от 22 юли 2002 година относно участието на Общността в Международната група за изследване на каучука

Важна правна забележка

|

32002D0651

Официален вестник n° L 215 , 10/08/2002 стр. 0013 - 0022 специално чешко издание глава 11 том 42 стр. 256  - 265 специално испанско издание глава 11 том 42 стр. 256  - 265 специално унгарско издание глава 11 том 42 стр. 256  - 265 специално литвийско издание глава 11 том 42 стр. 256  - 265 LV.ES глава 11 том 42 стр. 256  - 265 MT.ES глава 11 том 42 стр. 256  - 265 PL.ES глава 11 том 42 стр. 256  - 265 SK.ES глава 11 том 42 стр. 256  - 265 специално словенско издание глава 11 том 42 стр. 256  - 265

		Решение на Съветаот 22 юли 2002 годинаотносно участието на Общността в Международната група за изследване на каучука(2002/651/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 от него,като взе предвид предложението на Комисията,като има предвид, че:(1) Международната група за изследване на каучука (МГИК) е основана през 1944 г. след прекратяването на Международната схема за регламентиране на каучука, функционирала от 1934 г. Измененията на процедурния правилник бяха одобрени от Групата на заседанията на Ръководителите на делегациите, проведени по време на Тридесет и шестата и тридесет и седмата асамблея на нациите в Токио (март 1995 г.) и в Пукет (април 1996 г.).(2) МГИК е междуправителствена организация със статут на признат международен орган, разположен във Великобритания, официално установен по силата на Споразумение за установяване на седалището с правителството на Великобритания, подписано на 14 февруари 1978 година, в което са определени привилегиите и имунитетите, от които се ползва Групата и нейният Секретариат. Предметът на дейност на Групата е "… да осигури форум за участие в дискусии по проблеми, засягащи производството, потреблението и търговията с естествен и изкуствен каучук и да събира и разпространява всеобхватна статистическа информация за световната каучукова промишленост".(3) Групата се обслужва от Секретариат, чийто генерален секретар, който отговаря за Групата и за Изпълнителния комитет, е изпълнителен ръководител; в административен смисъл Генералният секретар се отчита пред Изпълнителния комитет, който заседава четири до шест пъти годишно и който включва четиринадесет правителства на държави-членки, които се избират на годишното събрание. Председателят на Групата се избира за период от две години на годишното събрание и по силата на заеманата от него длъжност работи в Изпълнителния комитет. Най-висшият орган се съставя от ръководителите на делегации, които заседават на годишните събрания или на специални събрания.(4) В дейността си Групата предоставя форум за дискусии по въпроси, засягащи световната каучукова промишленост, събирането, потвърждаването и публикуването на авторитетна статистика относно производството, потреблението и търговията с естествен и изкуствен каучук. Дейността на Групата се финансира главно за сметка на финансово участие на правителствата на държавите-членки. От одобрения бюджет 60 % се покриват от основните вноски, изплащани в еднакъв размер от всички правителства на правителствата на държавите-членки. Останалите 40 % се плащат от правителствата на държавите-членки пропорционално в зависимост от тяхното производство или потребление (което число се окаже по-голямо) на нов каучук през календарната година, предходна по отношение на въпросната финансова година.(5) След окончателното приключване на дейността на Международния съвет по въпросите на естествения каучук (МСЕК) на 31 август 2001 г., бъдещият диалог между страните производителки и страните вносителки на естествен каучук най-добре би бил постигнат посредством укрепване на съществуващата от много време МГИК, която да предостави форум за обсъждане на въпросите, свързани с търсенето и предлагането както на изкуствен, така и на естествен каучук.(6) Държавите-членки от Европейския съюз, които са членки на МГИК са няколко: Белгия, Великобритания, Германия, Испания, Италия, Нидерландия и Франция.(7) Съветът на Европейския съюз, въз основа на препоръката от неговата работна група по стоките, е поканил Комисията да направи необходимите стъпки, с които да даде възможност на Европейската общност да се присъедини към МГИК като пълноправен член,РЕШИ:Член 1С настоящия документ Европейската общност приема Устава и Процедурния правилник на Международната група за изследвания на каучука (МГИК).Текстовете на Устава и Процедурния правилник са приложени към настоящия документ.Член 2С настоящия документ председателят н Съвета се упълномощава да посочи лицата, на които ще бъдат предоставени правомощията да депозират документа за приемане за присъединяването към МГИК от името на Общността.Съставено в Брюксел на 22 юли 2002 година.За СъветаПредседателP. S. Møller--------------------------------------------------ПРИЛОЖЕНИЕУСТАВ И ПРОЦЕДУРЕН ПРАВИЛНИК НА МЕЖДУНАРОДНАТА ГРУПА ЗА ИЗСЛЕДВАНИЯ НА КАУЧУКАУСТАВОбхват1. Членството в Международната група за изследвания на каучука е отворено за страните, заинтересовани от производството, потреблението и търговията с естествен и изкуствен каучук.2. Държавите-членки внасят въз основа на постигнато съгласие вноски, необходими за дейността на Групата.3. Седалището на Групата е в Лондон, където Групата поддържа секретариат, който се осъществява работата на Групата, преди всичко със събирането и разпространяването на статистическа информация.4. Групата периодически провежда заседания, като времето и мястото се избират така че да са удобни за членовете, като целта на заседанията е разглеждане на статистическите данни и обсъждане на общи проблеми на каучуковата промишленост.5. Групата се занимава с такива изследвания на ситуацията с каучука в световен мащаб или възлага извършването им, каквито счете за необходимо, като обръща специално внимание на обезпечаването на всеобхватна информация относно положението с търсенето и предлагането и вероятните прогнози за развитието му.6. Групата разглежда мерки, насочени към разширяване световното потребление на каучук.7. Групата решава какви са най-добрите начини за справяне с възникнали особени трудности, засягащи държавите-членки, като освен това, във връзка с такива трудности, може да представи доклади и препоръки.8. Останалите правителства на страни и междуправителствените организации, които проявяват интерес, могат, според случая, да получат информация относно осъществените изследвания и резултатите от дискусиите.Задължения на държавите-членки9. Държавите-членки се задължават, доколкото това е възможно, да предоставят на Секретариата статистически данни, засягащи производството, потреблението и търговията с естествен и изкуствен каучук на съответната своя територия, както и информация, свързана с текущите оценки и бъдещите тенденции.10. 60 % от одобрения годишен бюджет се покриват от основните вноски, които се изплащат в еднакъв размер от всички правителства на държавите-членки.11. Останалите 40 % се плащат от правителствата на държавите-членки пропорционално в зависимост от тяхното производство или потребление (което число се окаже по-голямо) на нов каучук през календарната година, предходна по отношение на въпросната финансова година. При условие, че поради липса на необходими статистически данни се е оказало невъзможно да се направи оценка на дължимата вноска в съответствие с това правило, Изпълнителният комитет, на базата на информацията, с която разполага, определя дължимата вноска и подканва заинтересуваното правителство да се съгласи с такава оценка.12. Новите членове, които се присъединяват към Групата в течение на финансовата година, внасят вноски в бюджета както следва:i) От 1 юли до 30 септември — пълната основна вноска;ii) От 1 октомври до 31 декември — три четвърти от основната вноска;iii) От 1 януари до 31 март — половината от основната вноска;iv) От 1 април до 30 юни — една четвърт от основната вноска.13. Всички дължими суми от правителствата на държавите-членки се плащат в съответната национална валута, ако същата е конвертируема по отношение на валутата на Великобритания; в противен случай — във валутата на Великобритания14. Държавите-членки, които не са плащали своите вноски в продължение на две години престават да се ползват с привилегиите на членството докато не изплатят неизплатените суми и вноските за текущата година, освен ако Групата не реши друго.Организация и процедури15. Групата заседава поне веднъж всяка календарна година и винаги, когато Изпълнителният комитет реши това.16. Групата провежда своите заседания в Лондон или на друго място, посочено по решение на Изпълнителния комитет и по покана на правителството на държава-членка.17. Всяко от правителствата на държавите-членки, съставляващи Групата, посочва един представител за заседанията на Групата, който може да бъде придружен от съветници.18. В случай, че някой представител не е в състояние да присъства на заседание на Групата, всяко правителство на държава-членка може да бъде представяно от друго лице.19. За постигането на кворум на заседанията на Групата е необходимо наличие на обикновено мнозинство от членовете на Групата, включващо поне три страни производителки на естествен каучук и шест страни потребителки на каучук, включително поне три страни-производителки на изкуствен каучук.20. Длъжностните лица на Групата са председателят, заместник-председателят и генералният секретар.21. Председателят и заместник-председателят се избират от Групата и заемат длъжностите си за срок две финансови години на Групата; могат да бъдат преизбирани. Когато в която е да е календарна година годишното събрание на Групата се провежда след 30 юни, действащият председател и заместник-председател продължават да заемат длъжностите си докато на следващото заседание на Групата бъдат избрани нови председател и заместник-председател.22. Групата назначава генерален секретар, който е изпълнителният ръководител на Секретариата и отговаря пред Групата за работата на Изпълнителния комитет.23. Групата назначава Изпълнителния комитет, който упражнява такива пълномощия, за и от името на Групата, каквито Групата реши да му делегира, и който е упълномощен да действа по спешни въпроси по начин, който да съответства на целите и политиката на Групата.24. Групата може да избере такива комитети или съвещателни органи, каквито счете за необходимо според случая, като освен това определя техния членски състав и функции.25. Групата разрешава подготовката и публикуването на такива изследвания за ситуацията с каучука в света и по такива други теми, каквито счете за уместно.26. Наблюдател, който желае да направи изявление на заседание на Групата, информира председателя за желанието си да направи такова преди заседанието; Председателят може по свое усмотрение да покани наблюдателя да направи изявление в подходящо за това време. Наблюдател може да бъде поканен от председателя на заседание на Групата да вземе участие в работата на всеки комитет.27. Групата може по всяко време да внесе изменения или да преразгледа настоящия Процедурен правилник.Финансови правила28. Финансовата година започва на 1 юли и завършва на 30 юни.29. В Лондон се поддържа банкова сметка на името на Секретариата на Международната група за изследвания на каучука.30. По банковата сметка операциите се извършват с чекове, подписани от:(i) Генералния секретар; или(ii) В негово отсъствие от председателя или заместник-председателя на Групата или на Изпълнителния комитет; или(iii) В тяхно отсъствие от всеки друг редовен член на Изпълнителния комитет. След изтичането на срок от време, който следва да се определи от Изпълнителния комитет, на чековете ще се изисква наличието на два подписа.31. Сметките на Секретариата се водят от генералния секретар.32. Всички получени парични средства незабавно се депозират в Банката. Генералният секретар поддържа авансова сметка за дребни плащания и взимания до сума, която се определя от Изпълнителния комитет.33. Групата назначава одитори.34. Генералният секретар разпространява сред правителствата на държавите-членки във възможно най-кратки срокове след края на финансовата година годишно финансово извлечение за сметките, потвърдено от председателя или заместник-председателя, генералния секретар и одиторите.35. Генералният секретар носи отговорност за съставянето и представянето пред Изпълнителния комитет не по-късно от 31 март всяка година временен бюджет за следващата финансова година, който трябва да бъде одобрен от Групата. Когато през някоя календарна година годишното събрание на групата се провежда след 30 юни, временният бюджет, препоръчан за одобрение от Изпълнителния комитет не по-късно от 31 март, се разпространява сред правителствата на държавите-членки за коментари, а Изпълнителният комитет се упълномощава да одобри бюджета за следващата година, като взема предвид евентуалните коментари, получени от правителствата на държавите-членки.36. Генералният секретар отговаря за предоставянето на правителствата на държавите-членки на одобрения бюджет и изисква внасянето на всички вноски, дължими от всяко правителство, както е записано в гореспоменатия бюджет.37. Пътните и дневните разходи на членовете, присъстващи на заседанията на Групата, се поемат от съответните правителства на държавите-членки и не са за сметка на финансовите средства на Групата.Изпълнителен комитет38. Изпълнителният комитет се състои от правителствата на държавите-членки, които са избрани на годишното събрание на Групата. Председателят и заместник-председателят на Изпълнителния комитет са членове ex officio. Всички членове на Комитета, изявяващи желание да продължат членството си за втора или за поредна година, се представят за преизбиране на годишното събрание.39. За формиране на кворум е необходимо наличие на обикновено мнозинство, включително на две страни-производителки на естествен каучук, и на две страни-потребителки на каучук (включително на поне две страни-производителки на изкуствен каучук).40. Председателят и заместник-председателят на Изпълнителния комитет се избират от членовете на Комитета на заседание на Комитета, непосредствено следващо годишното събрание на Групата.41. Комитетът отговаря за:а) преглед на напредъка по извършената работа между заседанията на Групата и, при необходимост, даване на работни указания на Генералния секретар;б) разглеждане на такива други въпроси, каквито евентуално са могли да възникнат в периода между заседанията на Групата и даване на подходящи препоръки (виж клауза 45), а при необходимост и спешност — предприемане на действия, съответстващи на целите и политиката на Групата;в) упражняване на необходимия надзор над административната и финансова работа на Секретариата;г) препоръчване на Групата на бюджет за одобряване или, в съответствие с предвидените в клауза 35 разпоредби, одобряване на бюджета за следващата година;д) представяне на отчет за дейността за периода от предишното годишно събрание на годишното събрание на Групата;е) поемане на такава друга работа за и от името на Групата, каквато Групата счете за необходима.42. Изпълнителният комитет провежда заседанията си, които се насрочват съгласувано от членовете му или могат да бъдат свиквани от генералния секретар и във всички случаи в срок от шест месеца от предишното годишно събрание на Групата.43. Всички правителства на държавите-членки получават програмата на събранията и заседанията на Изпълнителния комитет предварително, а протоколите от срещите получават след одобряване на същите.44. По молба на председателя на Изпълнителния комитет всяко от правителствата на държавите-членки може да присъства на всяко заседание на комитета за конкретна точка от дневния ред или за цялото заседание.45. Всички препоръки на Изпълнителния комитет се разпространяват сред правителствата на държавите-членки на Групата от генералния секретар преди тяхното реализиране, като се оставя достатъчно време за евентуално внасяне на възражения от страна на която и да е от държавите-членки.Комитет по статистиката46. Комитетът по статистиката се състои от всички членове на Групата, които пожелаят да влязат в състава му, и ползва подкрепата на комитет от статистици-експерти по каучука, които Групата назначава всяка година по препоръка на Комитета по статистиката.47. Комитетът по статистиката избира свой председател, който обикновено изпълнява и задълженията на председател на Комитета на статистиците-експерти по каучука, които от своя страна изпълняват длъжностите си в течение на една финансова година и могат да бъдат преизбирани. Когато в която е да е календарна година годишното събрание на Групата се провежда след 30 юни, действащият председател продължават да заемат длъжностите си докато на следващото заседание на Групата бъде преизбран или бъде избран нов председател.48. Комитетът по статистиката отговаря за следното:(i) разглеждане и докладване по състоянието с търсенето/ предлагането на каучук;(ii) разглеждане и докладване по всяка тема, възложена му от Групата.49. Комитетът по статистиката дава само при изрично одобрение на заседание на Групата изявления за пресата, а в останалото време — от Изпълнителния комитет или от Генералния секретар.Генерален секретар и Секретариат50. Генералният секретар е изпълнителният ръководител на Секретариата и отговаря пред Групата за неговата работа.51. Подробностите за отговорностите на генералния секретар по такива въпроси като финанси, назначаване на персонал и т.н. се решават от Изпълнителния комитет при условие че е налице директива на Групата. По всички такива въпроси генералният секретар се счита, че действа като упълномощен от името на всички членове на Групата.52. Секретариатът извършва цялата си работа, без да взима ничия страна, не публикува непубликувани в миналото материали, получени от правителствата на държавите-членки, без тяхното предварително одобрение и не става инициатор на дискусии по политически въпроси.53. Функциите на секретариата са следните:(i) обезпечаване на Групата с най-точната възможна статистическа информация и информация по широк кръг икономически въпроси, свързани с каучука;(ii) да осигурява връзката между правителствата на държавите-членки по въпроси, свързани с каучука, между заседанията на Групата;(iii) да се занимава с цялата необходима подготвителна работа около срещите на Групата;(iv) да поддържа връзка с другите международни организации, чиято работа е свързана или е от интерес за работата на Групата;(v) да се занимава с такива проучвания, за каквито в съответствие с параграфи 5 и 25 могат да постъпят нареждания от Групата.ПРОЦЕДУРЕН ПРАВИЛНИКИзмененията към Процедурния правилник бяха одобрени от Групата на заседанията на ръководителите на делегациите, проведени на 36-та и 37-та Асамблеи на Нациите в Токио и Пукет. На заседанието на 1 и 2 март 1995 година бяха приети Правила 1—10, които влязоха в сила на 2 март 1995 година. Правила 11 и 12 бяха приети на заседанието на 15 и 16 април 1996 г. и влязоха в сила на 16 април 1996 г.Правило 1Процедури при гласуванеа) Решенията на всички заседания на Групата, Изпълнителния комитет и на комитета се приемат по възможност с консенсус и без гласове "против", без официални възражения или изразяване на официална резерва. Председателите на заседанията по всяко време се стремят към получаване на консенсус за всички решения, а когато се изразят резерви по дадена позиция, ако изобщо е възможно, следва да оставят достатъчно време за обмисляне на компромис с оглед постигане на консенсус.б) В случай, че по мнение на председателя на заседанието не съществува възможност за постигане на консенсус по някакъв въпрос, въпросът се подлага на гласуване.в) Обикновено гласуването се провежда така че да се поддържа максимална прозрачност при вземането на решения и единствено по усмотрение на председателя на заседанието е възможно гласуването да става с вдигане на ръце или чрез поименно гласуване. При изключителни обстоятелства и с обикновено мнозинство на присъстващите и гласуващите председателят може да реши, че е необходимо да се гласува с тайно гласуване или с гласуване по пощата.г) Като се имат предвид разпоредбите от буква д), решенията с гласуване обикновено се взимат с обикновено мнозинство от присъстващите и гласуващите, при условие че за взимане на решение на Групата се изисква гласуване "за" на поне три страни производителки на естествен каучук и три страни потребителки на каучук, включително две страни-производителки на изкуствен каучук, а за решение на Изпълнителния комитет се изисква гласуване "за" на поне две страни-производителки на естествен каучук и две страни-потребителки на каучук, включително една страна-производителка на изкуствен каучук.д) За взимане на решения с гласуване, отнасящи се до:(i) одобряване или препоръка към бюджета;(ii) облекчаване на задълженията, суспендиране на права или изключване на правителства на държави-членки;се изисква мнозинство от две трети от присъствалите и гласували, като се има предвид, че отделно се изисква положително гласуване с обикновено мнозинство на страните производителки на естествен каучук и страните потребителки на каучук, за което се извършва отделно преброяване на гласовете.е) Взимането на решения с гласуване, отнасящи се до:(i) преразглеждане или прекратяване на Споразумението за Седалището;(ii) внасяне на изменения и допълнения в Устава или Процедурния правилник;(iii) разположението на Седалището,става единствено консенсус.ж) Със съгласието на председателя на Изпълнителния комитет Генералният секретар може да представи пред Изпълнителния комитет предложение за гласуване по пощата, когато е необходимо да се вземе спешно решение. Членовете ще имат избор между одобряване, неодобряване или отлагане на решението за следващото заседание на Изпълнителния комитет. За одобряването се изисква положително гласуване, както е предвидено в букви г) и д); изключение правят случаите, когато по искане на две страни-производителки на естествен каучук и две страни-потребителки на каучук, включително една страна-производителка на изкуствен каучук, решението се отлага до следващото заседание на Изпълнителния комитет.з) С одобряването на обикновено мнозинство от Изпълнителния комитет председателят на Изпълнителния комитет може да подложи всяко предложение на гласуване по пощата на членовете на Групата. За одобряването се изисква положително гласуване, както е предвидено в букви г) и д); изключение правят случаите, когато по искане на три страни-производителки на естествен каучук и три страни потребителки на каучук, включително две страни производителки на изкуствен каучук, решението се отлага за годишното или специално събрание на Групата.и) Периодът от време, който се оставя за гласуване по пощата, обикновено е тридесет дни, считано от датата на изпращането, но при изключително спешни случаи председателят на Изпълнителния комитет може да одобри по-кратък период за гласуване по пощата, който обаче не може да е по-кратък от седем дни.Правило 2Пълномощия на Изпълнителния комитетВъпреки пълномощията, които му се възлагат по силата на клаузи 35 и 41 от Устава, Изпълнителният комитет не е упълномощен да взима решения по следните въпроси:а) Облекчаване на задълженията, произтичащи от членството в Групата на правителства на държави-членки;б) Суспендиране на правата на отделно правителство на държава-членка;в) Изключване на отделно правителство на държава-членка;г) Предоговаряне, продължаване или прекратяване на Споразумението за седалището;д) Внасяне на изменения в Устава или Процедурния правилник;е) Разположение на седалището;ж) Назначаване на генерален секретар;но може да обсъжда всички такива въпроси с оглед изработване на препоръки към заседанията на Групата.Правило 3Вноски за членствоа) Вноските за членство са дължими към 1 юли всяка година.б) В случай, че отделно правителство на държава-членка не е внесло вноската си в пълен размер до 1 декември, генералният секретар отправя спешна молба за незабавно плащане на задължението.в) В случай, че вноската не е изплатена в пълен размер до 1 февруари, генералният секретар докладва за задълженията на Изпълнителния комитет, който, освен в изключителни обстоятелства, в които същият реши друго, препоръчва на Групата суспендиране на всички права на глас за такова правителство на държава-членка.г) В случай, че вноската не е изплатена в пълен размер до 1 април, Изпълнителният комитет, освен в изключителни обстоятелства, в които същият реши друго, препоръчва на Групата суспендиране на всички услуги на Секретариата за такова правителство на държава-членка.д) Препоръките, които се изискват съгласно букви в) и г) могат да бъдат изпратени на Групата по пощата, както е предвидено съгласно правило 1, буква з).е) В случай че дадено правителство на държава-членка не е изплатило вноската си в пълен размер до края на финансовата година, стойността на дължимото плащане се запазва чрез увеличаването му с годишния коефициент на инфлация в страната, където е разположено седалището, и който коефициент се използва за изчисляване на бюджета всяка година, за която плащането остава дължимо. Плащането, предмет на преразглеждане, се изчислява и нотифицира на правителството на държава-членка от страна на генералния секретар в края на всяко тримесечие на финансовата година, като се има предвид, че тази разпоредба не се прилага към вноски, дължими преди 30 юни 1995 година.ж) Никакво взето решение, нито предприети действия в съответствие с разпоредбите от настоящата клауза, не може да накърнява правата на съответното правителство на държава-членка да бъде представлявано на което и да е заседание на Групата, на което предстои да се обсъждат условията на неговото членство или да бъде представлявано на такива заседания, нито пък такива решения или действия могат да попречат или забавят решението на Групата за суспендиране на правителство на държава-членка съгласно разпоредбите, предвидени от клауза 14 от Устава.Правило 4Повторно приемане в ГрупатаВсяка молба за повторно приемане в Групата, изпратена от правителство на държава-членка, суспендирана съгласно клауза 14 от Устава, с оставащи финансови задължения, се разглежда от Изпълнителния комитет с оглед постигане на споразумение за погасяване на финансовите задължения. Всяко такова споразумение се представя за одобрение на заседание на Групата.Правило 5Оттегляне от ГрупатаЗа оттегляне от Групата е необходимо правителството на държавата-членка да изпрати на генералния секретар писмено уведомление до 1 февруари, за да може оттеглянето да влезе в сила на 30 юни. Правителствата на държавите-членки, които изпратят уведомлението след 1 февруари, дължат членската си вноска за следващата финансова година, освен когато решението за оттегляне идва вследствие на изменения в Устава или в Процедурния правилник, които са неприемливи за правителството на държавата-членка, поради което изискванията за уведомление и финансови задължения отпадат. При получаване на всякакво такова уведомление за отказване генералният секретар уведомява правителствата на държавите-членки във възможно най-кратки срокове.Правила 6Назначаване и обхват на дейността на одиторитеа) Назначаването на одитори в съответствие с клауза 33 от Устава се извършва по препоръка на генералният секретар, който, при консултации с председателя на Изпълнителния комитет, отговаря за наблюдението върху работата на одиторите. Освен това, поне на всеки четири години, генералният секретар обявява конкурси, на които се явяват одиторски компании, притежаващи юридическа компетентност.б) Условията за назначаване на одиторите се определят всяка година, като се има предвид необходимостта от преразглеждане на ефективността на администрацията и управлението на Секретариата на подходящи интервали от време.Правило 7Годишно събраниеа) Генералният секретар предвижда в бюджета сума, достатъчна за провеждането на заседание на Групата в Лондон.б) В случай, че Групата се събира по покана на правителството на държавата-членка, правителството-домакин се задължава да покрие всички разходи, направени от Секретариата във връзка със събирането извън предвидените бюджетни средства.в) В случай, че разходите, направени от Секретариата във връзка със събирането са по-малко от предвидената в бюджета сума, разликата се кредитира в оперативен фонд.Правило 8Икономически комитета) Групата създава Икономически комитет, който се свиква на всяко събрание и заседание на групата. В него се включват всички членове на Групата, които пожелаят; като в помощ на комитета работи консултантска група по въпросите на промишлеността.б) Председателят на Икономическия комитет, чието име трябва да бъде съобщено, се избира от Комитета измежду членовете му за срок от две години.в) Функцията на Комитета е да съгласува, наблюдава и внася за разглеждане икономическите и техникоикономическите въпроси от работната програма на Секретариата, както и да прави препоръки пред Групата относно започването, продължаването и публикуването на документи, изготвени съгласно работната програма.г) При разглеждането на работната програма Икономическият комитет взима под внимание всякакви мнения и препоръки, направени от консултантската група по въпросите на промишлеността и насочени към него.Правило 9Консултантска група по въпросите на промишленосттаа) Икономическият комитет създава консултантска група по въпросите на промишлеността, чиято цел е осигуряване на комуникационен канал и получаване на данни от всички страни на каучуковия подотрасъл, включително промишленото производство, търговията, образованието и научноизследователската и технологична дейност, свързана с направлението и съдържанието на работната програма на Секретариата, като, освен това, прави коментари и препоръки по тези теми до Икономическия комитет.б) Председател на консултантската група по въпросите на промишлеността е генералният секретар.в) Членовете на консултантската група по въпросите на промишлеността препоръчват на Икономическия комитет от Секретариата, като се взима под внимание необходимостта да се обхванат всички интереси, а също и възможностите на членовете да участват в заседанията. На всяко събрание на Икономическия комитет консултантската група представя за одобрение съгласуван списък от членове.г) Консултантската група по въпросите на промишлеността се събира непосредствено преди всяко събрание или заседание на Групата и по друго време, но след като такива заседания бъдат съгласувани с Изпълнителния комитет, с цел:(i) обсъждане на икономическите и технико-икономическите фактори, оказващи влияние върху еластомерната индустрия, и бъдещето ѝ развитие;(ii) преглед и обсъждане на напредъка по работната програма на Секретариата и внасяне на препоръки за включване като точки в програмата;(iii) преглед и наблюдение върху проектите, финансирани от Общия стоков фонд или от други органи, преглед на нови предложения за предлагане за финансиране;(iv) изработване на отчети и препоръки по усмотрение на Икономическия комитет.д) Членовете на консултантската група по въпросите на промишлеността имат правото безплатно да присъстват на Международния форум по каучука, при условие че присъстват на заседанието на консултантската група по въпросите на промишлеността непосредствено преди самия Форум.Правило 10Консултантска група на партньоритеа) Генералният секретар създава консултантска група на партньорите с цел насърчаване взаимодействието между промишлеността и Секретариата. Членове на тази група могат да бъдат всяко дружество или организация, които имат интерес в областта на каучуковата промишленост, които заплащат годишна вноска за членство.б) Годишната вноска за членство се одобрява всяка година от Изпълнителния комитет и се определя предвид ползите от членството, като се прилага определен диференциален подход, с който се прави разграничение между организации/дружества, които са регистрирани съответно в държави-членки и в страни, които не са членки на Групата.в) Членовете на консултантската група на партньорите имат право да се ползват от:(i) безплатен абонамент за Статистическия бюлетин за каучука и Международния справочник по въпросите на каучука;(ii) безплатни екземпляри от всички документи на Секретариата, свързани с работната програма;(iii) безплатен достъп до цялата информационна база данни на Секретариата и до информацията от персонала на Секретариата при условие че предоставянето на тази информация е в рамките на нормалното работно натоварване на персонала, който се занимава с това;(iv) едно безплатно място на всеки Международен форум по каучука;(v) покана за едно лице за участие в заседанията на Комитета на статистиците-експерти по каучука и на консултантската група по въпросите на промишлеността, при условие че разходите за участие се поемат от члена на консултантската група на партньорите.г) Правото за ползване на ползите от членството в консултантската група на партньорите се спира, ако годишната членска вноска не е платена в рамките на шест месеца от навършване на годишнина от встъпването в членство, като същевременно се спира предоставянето на документация и отчети докато се плати членската вноска.Правило 11Назначаване на заместник-председатела) Заместник-председателят обикновено се назначава или избира за всички комитети или консултантски групи, посочени от Групата съгласно клауза 24 от Устава. Заместник-председателят поема задълженията на председателя на Комитета или консултантската група, когато избраният председател отсъства. В случай, че и двамата отсъстват, председател на събранието се избира измежду присъстващите.б) Комитетът по статистиката на всяко свое заседание избира измежду членовете си свой собствен заместник-председател, чието име трябва да бъде съобщено, и който заема длъжността до следващото заседание на Комитета, но също и ще може да бъде преизбиран.в) Комитетът на статистиците-експерти по каучука на всяко свое заседание избира измежду членовете си свой собствен заместник-председател, чието име трябва да бъде съобщено, и който заема длъжността до следващото заседание на Комитета, но при условие че изборът на назначението се потвърди от Комитета по статистиката, и който заема длъжността до следващото заседание на Комитета на статистиците-експерти по каучука, но също и ще може да бъде преизбиран.г) Икономическият комитет избира измежду членовете си свой собствен заместник-председател, чието име трябва да бъде съобщено, и който заема длъжността за срок от две години, но също и ще може да бъде преизбиран.д) Консултантската група по въпросите на промишлеността избира измежду членовете си свой собствен заместник-председател, чието име трябва да бъде съобщено, и който заема длъжността до следващото заседание на консултантската група, но при условие че изборът на назначението се потвърди от Икономическия комитет, и който заема длъжността до следващото заседание на Комитета на статистиците-експерти по каучука, но също и ще може да бъде преизбиран.Правило 12Назначаване на генерален секретара) Назначаването на генералния секретар от Групата в съответствие с клауза 22 от Устава се провежда на специално събрание или на заседание на ръководителите на делегации и се извършва при избор от не повече от двама кандидати, които се препоръчват на Групата от консултантска група за извършване на подбора, съставена специално за тази цел.б) Консултантската група за извършване на подбора се съставя от Изпълнителния комитет, като това обикновено става поне дванадесет месеца преди изтичането на мандата на действащия генерален секретар.в) Консултантската група за извършване на подбора включва председателя на Групата и председателя на Изпълнителния комитет, които са съответно председател и Заместник-председател на Консултантската група, а също и онези членове на Изпълнителния комитет, които изявят желание да участват. Действащият генерален секретар участва на заседанията на Консултантската група за извършване на подбора съветник без право на глас. Всички разходи, направени от техните представители във връзка с присъствието на заседанията на Консултантската група за извършване на подбора и участието в процедурата на подбора, се поемат от правителствата на държавите-членки.г) Консултантската група за извършване на подбора съгласува формата на обявата за избиране на длъжността генерален секретар. Обявата се пуска два пъти в съответния раздел на в. "The Economist" и един път в "Rubber Statistical Bulletin" и в "International Rubber Digest". Копия от обявата се раздават на всички правителства на държавите-членки, които са осигурят разпространяването на обявата в средите на каучуковата промишленост в своите страни.д) В обявата, между другото се заявява, че назначението е за първоначален период от три години, като се следва равнище, равносилно на D1 в системата на Организацията на обединените нации, и че разходите, възникнали във връзка с явяването на събеседване, се поемат от кандидатите.е) Заявленията се получават от генералния секретар, който отговаря за административните аспекти на процеса на набиране на кандидати.ж) Консултантската група за извършване на подбора се събира съгласно изискванията за оформяне на краткия списък, състоящ се от не повече от шестима кандидати за събеседване. В този процес на подбор предимство се дава на онези кандидати, които са граждани на държавите-членки, които притежават призната диплома за висше образование или квалификация, еквивалентна на висше образование в съответната дисциплина, и които притежават опит в каучуковата промишленост.з) Събеседванията с кандидатите от краткия списък се провеждат с цел да се направи единодушен избор или избор с консенсус на кандидата, притежаващ необходимите професионални и лични качества, безпристрастност и способност да работи ефективно с висши длъжностни лица с най-висок ранг от правителствата на държавите-членки и от други правителства, международни и частни организации, като такъв кандидат трябва да бъде препоръчан на Групата за назначаване на генерален секретар. В случай, че не се стигне до съгласие по една единствена кандидатура, на Групата се представят двама кандидати, избрани с консенсус. В случай, че избраният кандидат е възпрепятстван да заеме поста по здравословни или други причини, се представя алтернативен кандидат.и) Назначаването на генерален секретар се извършва на специално заседание на Групата или на заседание на ръководителите на делегации, каквото, ако е необходимо, се свиква специално за тази цел. В случай че не се стигне да единодушно назначаване или с консенсус, когато от Консултантската група за извършване на подбора са предложени две имена, решението се взема чрез гласуване в съответствие с правило 1, букви б) и в) от Процедурния правилник. Такова решение изисква мнозинство от две трети от присъстващите и гласувалите, като се има предвид, че се изисква обикновено мнозинство на страните производителки на естествен каучук и страните потребителки на каучук, като гласовете се претеглят отделно. Решението не се взема с гласуване по пощата.--------------------------------------------------